TÁRSASÁGI SZERZŐDÉS

**Haladás 1919 Labdarúgó Korlátolt Felelősségű Társaság**

2024.

Ellenjegyzem:

Szombathelyen, 2024. december ….. napján

Linhárt & Unger Ügyvédi Iroda (9700 Szombathely, Király u. 1. I/1.)

Dr. Linhárt Balázs ügyvéd (kamarai azonosító szám: 36064595)

A társaság tagjai a társaság létesítő okiratát/társasági szerződését a …………./2024. (XII….) számú taggyűlési határozatnak megfelelően az alábbiak szerint fogadják el, és annak rendelkezéseit a Polgári Törvénykönyvről szóló 2013. évi V. törvény (Ptk.) rendelkezéseihez igazítva, továbbá figyelemmel a Sportról szóló 2004. évi I. törvény rendelkezéseire, azon szándéktól vezérelve, hogy Szombathely Megyei Jogú Város sportszerető közönségének hosszútávon biztosítsák a profi labdarúgás személyi és tárgyi, valamint anyagi feltételeit az alábbiak szerint állapítják meg:

**ÁLTALÁNOS ADATOK**

**1./ A társaság cégneve: Haladás 1919 Labdarúgó Korlátolt Felelősségű Társaság**

Rövidített cégnév: Haladás 1919 Labdarúgó Kft.

**2./ A társaság székhelye:**

9700 Szombathely, Rohonci út 3.

**3./ A társaság alapítója:**

Szombathely Megyei Jogú Város Önkormányzata

9700 Szombathely, Kossuth Lajos utca 1-3.

Alapítói határozat száma: 193/2024. (IX.26.) Kgy. számú határozat

**3.1./ A társaság tagjai:**

* **Szombathely Megyei Jogú Város Önkormányzata** (székhelye: 9700 Szombathely, Kossuth L. u. 1-3, törzskönyvi azonosító szám: 733656, adószáma: 15733658-2-18, statisztikai számjele: 15733658-8411-321-18, képviselője: Dr. Nemény András polgármester)
* **Szombathelyi MÁV Haladás Vasutas Sportegyesület** (nyilvántartási száma 18-02-0000168, adószáma: 19882337-2-18, statisztikai számjele: 19892337-9312-521-18, székhelye: 9700 Szombathely, Rohonci út 3, képviseli Homlok Zsolt elnök)
* **Viktória Football Club Szombathely** (nyilvántartási száma: 18-02-0000098, adószáma: 18881592-1-18, statisztikai számjele: 18881592-9319-521-18, székhelye: 9700 Szombathely, Felsőbüki Nagy Pál utca 28. képviseli: Kiss Tamás elnök)

**4./ A társaság működésének időtartama**: a társaság határozatlan időtartamra alakul.

Az alapító a társaságot határozatlan időtartamra hozza létre, tevékenységét 2024. szeptember 26. napjával kezdi meg.

A társaság eltérő üzleti évet alkalmaz, ezért az első üzleti éve törtév, amely 2024. szeptember 26. napjától 2025. június 30. napjáig tart, egyébként a társaság üzleti éve július 1-tól következő év június 30-ig tart.

A társaság a cégjegyzékbe történő bejegyzéssel, a bejegyzés napjával jön létre.

5./ A társaság tevékenységi körei (TEÁOR’08):

A társaság főtevékenysége:

9319 Egyéb sporttevékenység

Egyéb tevékenységi körök:

8299 M.n.s. egyéb kiegészítő üzleti szolgáltatás

9329 M.n.s. egyéb szórakoztatás, szabadidős tevékenység

7311 Reklámügynöki tevékenység

7721 Szabadidős, sporteszköz kölcsönzése

5590 Egyéb szálláshely-szolgáltatás

4764 Sportszer-kiskereskedelem

4299 Egyéb m.n.s. építés

9311 Sportlétesítmény működtetése

7739 Egyéb gép, tárgyi eszköz kölcsönzése

5610 Éttermi, mozgó vendéglátás

4939 M.n.s. Egyéb szárazföldi személyszállítás

7712 Gépjárműkölcsönzés (3,5 tonna fölött)

**6./ A társaság törzstőkéje**

A társaság törzstőkéje 3.000.000,- Ft, azaz Hárommillió forint, amely 3.000.000,- Ft, azaz Hárommillió forint készpénzből áll, amely a törzstőke 100 százaléka.

Ebből az alapításkor a társaság számlavezető bankjába/pénztárába befizetett összeg 3.000.000,- Ft, a pénzbeli hozzájárulás 100 %-a.

**Az egyes tagok törzsbetétje**

6.1./ Név (Cégnév): Szombathely Megyei Jogú Város Önkormányzata

Törzsbetét összege 2.940.000,- Ft.

Törzsbetét összetétele: Készpénz: 2.940.000,- Ft.

Cégbejegyzésig szolgáltatandó összeg: 2.940.000,- Ft, mértéke a tag pénzbetétjének 100 %-a, a szolgáltatás módja: befizetés a társaság pénzforgalmi számlájára.

6.2./ Név (Cégnév): Szombathelyi MÁV Haladás Vasutas Sportegyesület

Törzsbetét összege 30.000,- Ft.

Törzsbetét összetétele: Készpénz: 30.000,- Ft.

Szolgáltatandó összeg: 30.000,- Ft, mértéke a tag pénzbetétjének 100 %-a, a szolgáltatás módja: üzletrész adásvételi szerződés alapján történő tulajdonszerzés.

6.3./ Név (Cégnév): Viktória Football Club Szombathely

Törzsbetét összege 30.000,- Ft.

Törzsbetét összetétele: Készpénz : 30.000,- Ft.

Szolgáltatandó összeg: 30.000,- Ft, mértéke a tag pénzbetétjének 100 %-a, a szolgáltatás módja: üzletrész adásvételi szerződés alapján történő tulajdonszerzés.

**7. Pótbefizetés**

A taggyűlés a veszteségek fedezésére a tagok számára pótbefizetést nem írhat elő.

**8./ Üzletrész**

8.1./ A törzsbetéthez kapcsolódó tagsági jogok és kötelezettségek összessége az üzletrész, amely a társaság bejegyzésével keletkezik. Egy üzletrésznek több jogosultja is lehet, ezek a személyek a társasággal szemben egy tagnak számítanak; jogaikat – ideértve a társasági szerződés megkötését is – csak közös képviselőjük útján gyakorolhatják, és a tagot terhelő kötelezettségekért egyetemlegesen kötelesek helytállni. A közös képviselőt a jogosultak maguk közül választják meg a tulajdoni hányaduk szerinti szavazati jog gyakorlásával.

8.2./ Az üzletrész a tagok törzsbetétjéhez igazodik.

Ennek megfelelően az üzletrészek megoszlása:

1. üzletrész 98,00 %

Név (Cégnév): Szombathely Megyei Jogú Város Önkormányzata

Székhely: 9700 Szombathely, Kossuth Lajos u. 1-3.

2. üzletrész 1,00 %

Név (Cégnév): Szombathelyi MÁV Haladás Vasutas Sportegyesület

Székhely: 9700 Szombathely, Rohonci út 3.

3. üzletrész 1,00 %

Név (Cégnév): Viktória FC Szombathely

Székhely: 9700 Szombathely, Felsőbüki Nagy Pál u. 28.

**9. Az üzletrészek átruházása, felosztása**

9.1./ Az üzletrész a társaság tagjaira szabadon átruházható.

9.2./ Az üzletrészt kívülálló személyre csak akkor lehet átruházni, ha a tag a törzsbetétét teljes mértékben befizette, kivéve, ha az átruházásra azért kerül sor, mert a vagyoni hozzájárulás, illetve a pótbefizetés teljesítésének elmulasztása vagy kizárás miatt a tag tagsági viszonya megszűnt. Az elővásárlási jogra vonatkozó rendelkezéseknek megfelelően a tagot, a társaságot vagy a taggyűlés által kijelölt személyt a pénzszolgáltatás ellenében átruházni kívánt üzletrész megszerzésére jogosultság a fenti sorrendben illeti meg.

9.3./ Az üzletrész kívülálló személyre történő átruházásához a taggyűlés (a társaság) beleegyezése szükséges.

9.4./ Pénzszolgáltatás ellenében történő átruházáson kívüli jogcímen az üzletrész átruházható.

9.5./ Az üzletrész felosztásához a taggyűlés hozzájárulása szükséges.

**10. A nyereség felosztása**

10.1./ A társaság saját tőkéjéből a tagok javára, azok tagsági jogviszonyára figyelemmel kifizetést a társaság fennállása alatt kizárólag az előző üzleti évi adózott eredménnyel kiegészített szabad eredménytartalékból teljesíthet. Nem kerülhet sor kifizetésre, ha a társaság helyesbített saját tőkéje nem éri el vagy a kifizetés következtében nem érné el a társaság törzstőkéjét, továbbá, ha a kifizetés veszélyeztetné a társaság fizetőképességét.

A tagot a társaságnak a tag javára történő kifizetések céljából felosztható és a taggyűlés által felosztani rendelt saját tőkéjéből meghatározott összeg illeti meg.

10.2./ Az eredmény a tagok között a törzsbetétek arányában oszlik meg.

10.3./ Osztalékra az a tag jogosult, aki az osztalékfizetésről szóló döntés meghozatalának időpontjában a társasággal szemben a tagsági jogai gyakorlására jogosult.

10.4./ Az ügyvezető nem jogosult osztalékelőleg fizetéséről határozni.

**11. A társaság taggyűlése**

11.1./ A taggyűlés a társaság legfőbb szerve.

A taggyűlés kizárólagos hatáskörébe tartozik:

1. pótbefizetés elrendelése és visszafizetése, a törzstőke felemelése és leszállítása,
2. osztalékelőleg fizetésének elhatározása,
3. üzletrész felosztásához való hozzájárulás és az üzletrész bevonásának elrendelése,
4. a tag kizárásának kezdeményezéséről szóló határozat,
5. a magához vont üzletrész tagok általi megvásárlásának elhatározása,
6. az ügyvezető megválasztása, visszahívása és díjazásának megállapítása (),
7. a felügyelő bizottsági tagok megválasztása, visszahívása, a felügyelő bizottság díjazásának megállapítása (),
8. olyan szerződés megkötésének jóváhagyása, amelyet a társaság saját tagjával, ügyvezetőjével vagy azok közeli hozzátartozójával köt, kivéve, ha az utóbbi szerződés megkötése a társaság szokásos tevékenységéhez tartozik,
9. az alapításért felelős tagok, az ügyvezetők és a felügyelő bizottsági tagok ellen kártérítési igények érvényesítése,
10. a társaság jogutód nélküli megszűnésének, átalakulásának elhatározása,
11. más gazdasági társaság alapításáról, illetve működő társaságba tagként való belépésről történő döntés,
12. a társasági szerződés módosítása,
13. a számviteli törvény szerint beszámoló elfogadása, ideértve az adózott eredmény felhasználására vonatkozó döntést,
14. a szervezeti és működési szabályzat elfogadása,
15. a társaság tulajdonában lévő, 30 millió forint forgalmi érték feletti vagyon, továbbá vagyoni értékű jog elidegenítése
16. olyan szerződés megkötésének jóváhagyása, amelynek értéke a 25.000.000,- Ft összeget meghaladja, hitel, kölcsön felvétele, továbbá minden olyan szerződés, amelyet a társaság saját tagjával, ügyvezetőjével vagy azok közeli hozzátartozójával, illetve élettársával köt;

11.2./ A társaság a taggyűlés kizárólagos hatáskörébe tartozó ügyekben taggyűlés tartásával vagy írásbeli döntéshozatallal is határozhat.

11.3./ A taggyűlést évente legalább egyszer össze kell hívni a társaság székhelyére vagy telephelyére.

11.4./ A leadható összes szavazat: 300, ebből az egyes tagokat megillető szavazatok száma:

Név (Cégnév): Szombathely Megyei Jogú Város Önkormányzata

szavazatszám: 294, arány: 98,00 %

Név (Cégnév): Szombathelyi MÁV Haladás Vasutas Sportegyesület

szavazatszám: 3, arány: 1,00 %

Név (Cégnév): Viktória FC Szombathely

szavazatszám: 3, arány: 1,00 %

11.5./ A taggyűlés akkor határozatképes, ha azon a leadható szavazatok több mint felét képviselő tag részt vesz. Ha a taggyűlés nem volt határozatképes, a megismételt taggyűlés az eredeti napirenden szereplő ügyekben a jelenlévők által képviselt szavazati jog mértékétől függetlenül határozatképes. A taggyűlés és a megismételt taggyűlés között legalább három napnak kell eltelnie, de ez az időtartam nem lehet hosszabb tizenöt napnál.

11.6./ A taggyűlés határozatait, amennyiben a törvény másként nem rendelkezik, a szavazati joggal rendelkező jelenlévők egyszerű többségével hozza meg.

11.7./ A taggyűlést az ügyvezető hívja össze.

A fentiekben fel nem sorolt kérdésekben való döntéshozatalra Szombathely Megyei Jogú Város Önkormányzata vagyonáról szóló 40/2014.(XII.23.) önkormányzati rendeletben foglaltak az irányadóak.

A Ptk. 3:27. § (1) bekezdésében foglaltakra tekintettel a taggyűlés köteles a taggyűlés elé kerülő előterjesztéseket érintően – a megválasztással, illetve kinevezéssel kapcsolatos ügyek kivételével – a felügyelő bizottság álláspontját kikérni. A felügyelő bizottság a kialakított álláspontját vagy írásban küldi meg az alapító döntéshozó szervének üléséig vagy az ülésen ismerteti.

A társaság működésével és gazdálkodásával összefüggő kérdésekben tartott taggyűlésen a felügyelő bizottság tagjai, illetve az ügyvezető véleményezési és tanácskozási joggal részt vehetnek.

A taggyűlést akkor is össze kell hívni, ha a társaság érdekében egyébként szükséges. A taggyűlést haladéktalanul össze kell hívni, ha a társaság mérlegéből kitűnik, hogy a törzstőke veszteség folytán 3.000.000,-Ft alá csökken. Az ülések összehívási rendjére, a napirend közlésének módjára, az ülések nyilvánosságára, határozatképességére, a határozathozatal módjára a társaság Szervezeti és Működési Szabályzata vonatkozik.

A könyvvizsgáló a társaság beszámolóját tárgyaló taggyűlésén köteles részt venni, azonban távolmaradása a taggyűlés megtartását nem akadályozza.

12./ Az ügyvezető

Az ügyvezető a jogszabályok és jelen társasági szerződés által meghatározott körben szervezi a társaság működését és gazdálkodását.

Az ügyvezető a társaságot minden korlátozás nélkül képviseli, illetve a céget önállóan jegyzi.

Az ügyvezető tevékenységét a jogszabályok, valamint az taggyűlés döntéseinek megfelelően köteles ellátni.

Az ügyvezető feladatai különösen:

* a társaság képviselete a bíróság, hatóságok előtt, valamint harmadik személlyel szemben,
* szerződések, megállapodások megkötése, kivéve a taggyűlés hatáskörébe tartozó megállapodásokat,
* a társaság munkaszervezetének irányítása, a társaság alkalmazottai tekintetében a munkáltatói jogok gyakorlása,
* a társaság tevékenységével kapcsolatos nyilvántartások, könyvek vezetése, az éves gazdálkodási terv (üzleti terv), mérleg- és eredmény-kimutatás elkészítése,
* intézkedés minden olyan ügyben, ami nem tartozik a társaság legfelsőbb szervének hatáskörébe,
* a társaság szervezeti és működési szabályzatának elkészítése, cégbejegyeztetés és a változások cégbírósági bejegyeztetése,
* a cégjegyzés,
* a társaság működésével kapcsolatos, így különösen a hatáskörére, illetékességére, szervezeti felépítésére, szakmai tevékenységére, valamint gazdálkodására vonatkozó adatok közzététele, nyilvánosságra hozatala.

A társaság ügyvezetője:

**Keringer Zsolt Imre** (anyja neve: Ivanics Margit, születési helye és ideje: Celldömölk, 1966. december 12, lakcíme: 9700 Szombathely, Rumi út 5.)

Az ügyvezető megbízatása 2024. szeptember 26. napjától határozatlan időre szól. Az ügyvezető feladatait megbízási jogviszony keretében látja el.

Az ügyvezető tisztségéről bármikor lemondhat, ha azonban a társaság működőképessége ezt megkívánja, a lemondás csak annak bejelentésétől számított 60. napon válik hatályossá. A lemondás hatályossá válásáig az ügyvezető a halaszthatatlan döntések meghozatalában, illetve az ilyen intézkedések megtételében köteles részt venni.

A tag a vezető tisztségviselő hatáskörét nem vonhatja el. A vezető tisztségviselő felelősségére a Polgári Törvénykönyvről szóló törvény szabályai irányadók.

A társaság ügyvezetője kijelenti, hogy vele szemben a Ptk. 3:22. és 3:115. §- ában foglalt kizáró okok nem állnak fenn.

A társaság cégjegyzésének módja: géppel vagy kézzel előírt, illetve előnyomott vagy nyomtatott cégnév alá az ügyvezető önállóan írja a teljes nevét, a hiteles cégaláírási nyilatkozatnak megfelelően.

13./ A Felügyelőbizottság

A felügyelőbizottság 3 tagból áll, tagjait a legfőbb szerv választja meg, megbízatásuk 2024. szeptember 26. napjától 2029. szeptember 25. napjáig szól.

A felügyelő bizottság a taggyűlés részére ellenőrzi a társaság ügyvezetését, a vezető tisztségviselőktől felvilágosítást kérhet, a társaság könyveit, iratait megvizsgálhatja. A felügyelő bizottság saját ügyrendje szerint működik és tagjai közül elnököt választ. A felügyelőbizottság nem ügydöntő felügyelőbizottságként működik. A számvitelről szóló 2000. évi C. törvény szerinti beszámolóról a taggyűlés csak a Felügyelőbizottság írásbeli jelentésének birtokában határozhat.

A felügyelő bizottság tagjai:

* **Tóth Kálmán** (anyja születési neve: Láng Éva, lakcíme: 9700 Szombathely, Szent István király út 77/B. szám alatti lakos)
* **Putz Attila András** (anyja születési neve: Szalai Anna, lakcíme: 9700 Szombathely, Korpás u. 6. szám alatti lakos)
* **Ágh Ernő Péter** (anyja születési neve: Berényi Rozália, lakcíme: 9700 Szombathely, Győrffy István u. 38. szám alatti lakos.)

14./ A könyvvizsgáló:

A társaságnál könyvvizsgáló működik.

A könyvvizsgáló feladatai különösen:

* a társaság mérlegét és vagyonkimutatását, továbbá a taggyűlés elé terjesztett minden más jelentést az adatok valódisága és a jogszabályi előírások megfelelőségének szempontjából köteles megvizsgálni és erről a taggyűlésnek jelentést előterjeszteni,
* betekinthet a társaság irataiba, pénzügyi- és számviteli nyilvántartásaiba, könyveibe
* a könyvvizsgáló az ügyvezetőtől, a Felügyelőbizottság tagjaitól és a társaság munkavállalóitól felvilágosítást kérhet,
* megvizsgálhatja a társaság fizetési számláját, pénztárát, értékpapír- és áruállományát, szerződésállományát,
* részt vesz a társaság éves rendes taggyűlésén, amelyen a társaság számviteli törvény szerinti beszámolója kerül megtárgyalásra,
* a felügyelő bizottság ülésein tanácskozási joggal részt vehet, a felügyelőbizottság felhívására pedig köteles azon részt venni.

Ha a könyvvizsgáló a társaság vagyonának olyan változását észleli, amely veszélyezteti a társasággal szembeni követelések kielégítését, vagy ha olyan körülményt észlel, amely a vezető tisztségviselők vagy a felügyelőbizottsági tagok e minőségükben kifejtett tevékenységükért való felelősségét vonja maga után, késedelem nélkül köteles az ügyvezetésnél kezdeményezni a legfőbb szervi döntéshozatalához szükséges intézkedések megtételét. Ha a kezdeményezés nem vezet eredményre, a könyvvizsgáló köteles a feltárt körülményekről a társaság törvényességi felügyeletét ellátó cégbíróságot értesíteni.

Nem lehet könyvvizsgáló a társaság tagja, a társaság vezető tisztségviselője és Felügyelőbizottsági tagja, valamint ezek hozzátartozója, továbbá a társaság munkavállalója e jogviszonya, illetve minősége fennállta idején, valamint annak megszűnésétől számított három évig.

A könyvvizsgáló nem nyújthat a társaság részére olyan szolgáltatást és nem alakíthat ki olyan együttműködést az ügyvezetéssel, amely könyvvizsgálói feladatának független és tárgyilagos ellátását veszélyezteti.

A társaság könyvvizsgálója:

**AUDIKONT Könyvvizsgáló és Gazdasági Tanácsadó Kft.** (9700 Szombathely, Verseny utca 1/C. alatti gazdasági társaság, Cg. szám 18-09-102100, kamarai nyilvántartási szám: 001469, bejegyzett és megbízott könyvvizsgáló Németh Tamás /an.: Szabó Margit, 9700 Szombathely, Verseny utca 1/C. fszt.1. alatti lakos, tagsági szám: 002327/)

A könyvvizsgáló megbízatása 5 év határozott időtartamra, 2024. szeptember 26. napjától 2029. szeptember 25. napjáig szól.

15./ A társaság megszűnése:

Ha a gazdasági társaság jogutód nélkül megszűnik - a felszámolási eljárás esetét kivéve - végelszámolásnak van helye.

A társaság jogutód nélküli megszűnése esetén a hitelezők kielégítése után fennmaradó vagyon a tagokat illeti meg.

**16./ Egyebek**

A tag és a társaság közötti szerződés érvényességéhez annak írásba foglalása szükséges. A társaság és a tagja között létrejövő szerződést a szerződés aláírásától számított harminc napon belül a cégbíróságon a cégiratok közé letétbe kell helyezni. Ez a rendelkezés nem irányadó abban az esetben, ha a társaság és a tag a társaság tevékenységi körébe tartozó, a létesítő okirat által meghatározott szokásos nagyságrendű szerződést köt.

Szokásos nagyságrendűnek tekinthető a 25.000.000,- Ft-ot meg nem haladó szerződés.

A társaság köteles az okirat aláírásától számított harminc napon belül a cégbírósághoz – letétbe helyezés céljából – benyújtani azt az okiratot is, amely bárki javára ingyenesen vagyont juttat, feltéve, hogy annak összege (értéke) az egymillió forintot meghaladja. Az összeghatár tekintetében a két éven belül ugyanannak a személynek vagy szervezetnek nyújtott juttatásokat össze kell számítani.

A társaság legfőbb szerve köteles szabályzatot alkotni a gazdálkodó szervezet vezető tisztségviselői, felügyelő bizottsági tagjai és más, a legfőbb szerv által meghatározott vezető állású munkavállalói javadalmazása módjának, mértékének főbb elveiről, annak rendszeréről. A szabályzatban foglaltak alapján a legfőbb szerv kizárólagos hatáskörébe tartozik a szabályzattal érintett személyi kör javadalmazásának (így különösen díjazásának, munkabérének, végkielégítésének, egyéb juttatásainak) megállapítása. Munkabér alatt a Munka Törvénykönyve 12. § (2) bekezdésében foglaltak értendők.

13./ A jelen társasági szerződésben nem szabályozott kérdésekben a Polgári Törvénykönyvről szóló 2013. évi V. törvény előírásai az irányadóak.

Szombathely, 2024. december „…”. napján

|  |  |
| --- | --- |
|  | ……………………………………………………..**Keringer Zsolt Imre** ügyvezető |
|  |  |

Ügyvédi ellenjegyzés

Jelen okiratot a nyilatkozattevő megbízásából szerkesztettem és ellenjegyzem:

Szombathely, 2024. december „…”. napján

Linhárt & Unger Ügyvédi Iroda (9700 Szombathely, Király u. 1. I/1.)

Dr. Linhárt Balázs ügyvéd (kamarai azonosító szám: 36064595)